Mobiuz yangi va hamyonbop tarif rejalarni ishga tushirdi!

“Mobi 25” va “Mobi 30+”ning oylik abonent to‘lovi mos ravishda 25 000 so‘m va 30 000 so‘mni tashkil etadi.
Mobiuz mutaxassislari uyali aloqa xizmatlari foydalanuvchilarining fikr va takliflarini doimiy ravishda o‘rganib kelmoqda. Ma’lumotlar shuni ko‘rsatadiki, juda ko‘p sonli abonentlar mobil aloqaga, oyiga 40 000 so‘mgacha sarflashga tayyor. Shunday ekan, bunday talabga mos keladigan mahsulot va xizmatlarni joriy etish maqsadga muvofiq. Mazkur segmentga kiradigan abonentlarga e’tibor va g‘amxo‘rlik ko‘rsatilib, Mobiuz mobil aloqa operatori moslashuvchan shartlarga ega ikkita – “Mobi 25” va “Mobi 30+” tarif rejalarini ishga tushirdi.
“Mobi 25” tarifiga 3 500 MB, O‘zbekiston bo‘yicha qo‘ng‘iroqlar uchun 750 daqiqa va 750 ta SMS xabar kiradi. “Mobi 30+” esa abonent to‘lovi doirasida 5 000 MB, 1000 daqiqa va SMS xabarni o‘z ichiga olgan.
Avvallari abonentlar oylik to‘lovlarni tejash maqsadida, oyning oxirida tarif rejalarini o‘zgartirishi kerak edi. “Mobi 25” va “Mobi 30+”ga istalgan vaqtda ulanish yoki o‘tish mumkin. Tariflarning abonent to‘lovi ulangan yoki tarifga o‘tgan kunida to‘liq olinadi, barcha to‘plamlar to‘liq hajmda taqdim etiladi.

Mobiuz’ning yangi mahsulotlari moslanuvchan — ularda kunlik abonent to‘lovga o‘tish imkoniyati bor. Masalan, abonent 22-aprel kuni “Mobi 25” tarifiga ulandi va tarif bo‘yicha oylik to‘lovni amalga oshirdi. Keyingi oylik to‘lov 22-mayda amalga oshirilishi kerak. Ammo o‘sha kuni abonent balansida 25 000 so‘mdan kam mablag‘ bo‘lsa, abonent raqami bandlanmaydi. Tarif avtomatik ravishda kunlik yechib olish tartibiga o‘tadi.
Mobiuz’ning jamoatchilik bilan aloqalar bo‘yicha rasmiy vakili Sardor Tojiyevning so‘zlariga ko‘ra, kompaniya boshqa tariflar bo‘yicha ham yangiliklar e’lon qildi. Masalan, o‘ta arzon “Yengil” tarifiga ulanish imkoniyati joriy yilning iyun oyi oxirigacha uzaytirildi. Ushu tarifda barchasi (qo‘ng‘iroqlar, MB, SMS) atigi 8 so‘mdan. Abonent to‘lovi oyiga 8 000 so‘mni tashkil etadi, shu bilan birga 80 daqiqa, MB va SMS ham taqdim etiladi.
“Omad Plus” (500 MB, 400 daqiqa va xabarlar oyiga 12 000 so‘mga), “Mobi 20” (2 000 MB, 500 daqiqa va SMS 20 000 so‘mga), “Mobi 40” (8 000 MB, 1 200 daqiqa va xabar 40 000 so‘mga) va boshqa tariflarga ulanish ham davom etmoqda.
Mobiuz mahsulot va xizmatlari bilan www.mobi.uz veb-saytida tanishishingiz, operatorning Telegram kanalida esa kunlik yangiliklar va foydali ma’lumotlarni olishingiz mumkin.